08.02.2017

**BYGHERREMØDE I AFD.18 ONSDAG 8.2. 2017 KL 13**

Til stede: Niels Nielsen (afd. 18), Helle Due Schyberg (Holmsgaard), Metin Uysal (AAB), Lennart Ravn (AAB), Lisbeth Danvad, Ina Sheikh og Helen Rossil fra afdelingsbestyrelsen.

* VALG AF REFERENT

Helen Rossil vælges som referent.

* NY MØDEDATO

Ordinært bestyrelsesmøde 22.02.

* FORHÅNDSGODKENDELSE TIL HOFOR

Hofor har fået en forhåndsgodkendelse fra konkurrence- og Forbrugerstyrelsen på afd. 18s og 23s fælles ansøgning til Klimakvarter Østerbro (LAR-projekt). Vi drøfter enkelte detaljer, herunder den fælles finansiering og kloakker. Første skridt bliver en manglende kloak-tv-inspektion. Helle kontakter Pernille fra Gaihede med henblik på den videre planlægning. Vi skal have klarhed over fordelingsnøglen mellem afd. 18 og afd. 23. Vi forsøger at tage højde for overlapninger mellem LAR-projektet og en (mini)helhedsplan, fx renovationen.

* GENNEMGANG AF HOLMSGAARDS RAPPPORT V. Helle Due

Helle har sammenfattet resultaterne af tilstandsrapporten og bestyrelsens forbedringsforslag i en overskuelig form, så vi inden længe kan invitere beboerne til det første café-møde, og vi kan sætte skub i processen.

* GENNEMGANG AF AFD. 18S FORLØBIGE ØNSKER IHT. RAPPORTEN

Metin og Lennart arbejder videre på en yderligere gennemarbejdning af oversigten med henblik på et kommende café-møde.

* HVORNÅR KAN FØRSTE ”CAFE/BEBOERMØDE” AFHOLDES?

Første åbne møde for alle beboere kommer til at finde sted **22.03.2017 kl. 19.**

* EVT.

Hvor mange café-møder vil skal holde, vil vi tage op igen, når vi på første møde har set hvor stor interessen fra beboerne er.

Ina Sheikh, formand Helen Rossil, referent